armvectores/hy_wikipedia_2023 huggingface dataset:
Sumitomo Mitsui Financial Group

Sumitomo Mitsui Financial Group (ճապ.` 株式会社三井住友フィナンシャルグループ, հայ.` Սումիտո Միտսուի Ֆինանցիալ Գրուպ), ճապոնական բանկային միություն։ Հիմնադրվել է 2002 թվականին։ Գլխավոր գրասենյակը գտնվում է Տիյոդա քաղաքում։ 2011 թվականին ընկերությունը Fortune Global 500 մրցույթում գրավել է 189-րդ տեղը։


== Դուստր ընկերություններ ==
Sumitomo Mitsui Banking Corporation
SMFG Card & Credit Co., Ltd.
Sumitomo Mitsui Finance and Leasing Company, Limited
The Japan Research Institute, Limited
SMBC Friend Securities Co., Ltd.
Daiwa SB Investments Ltd.
Daiwa Securities SMBC Co., Ltd.


== Ծանոթագրություններ ==


== Արտաքին հղումներ ==
Պաշտոնական կայքը
Ռիու Գրանդի դու Սուլ նահանգի հյուսիսարևելյան մարզ

Ռիու Գրանդի դու Սուլ նահանգի հյուսիս-արևելք (պորտ.՝ Mesorregião do Nordeste Rio-Grandense) վարչական մեզոշրջան Բրազիլիայում, մտնում է Ռիու Գրանդի դու Սուլ նահանգի մեջ։ Բնակչությունը կազմում է 1035 932 մարդ 2006 թվականի տվյալով։ Զբաղեցված տարածքը 25 749.128 կմ²։ Բնակչության խտությունը 39.2 մարդ/կմ²։


== Վիճակագրություն ==
Համախառն ներքին արտադրանքը կազմել է 16 146 130 121,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 16 521,52 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,833
Աստերոիդների ցանկ (51601-51700)

Աստերոիդների ցանկ (51501-51600)  • Աստերոիդների ցանկ  • Աստերոիդների ցանկ (51701-51800)
 Աստերոիդների ցանկ (51501-51600)  • Աստերոիդների ցանկ  • Աստերոիդների ցանկ (51701-51800)


== Աղբյուր ==
«Discovery Circumstances: Numbered Minor Planets (50001)-(55000)»։ www.minorplanetcenter.net
Վելո

Վելո (ֆր.՝ Velaux), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 8403 մարդ, բնակչության խտությունը` 333.06 մարդ/կմ²։ Բնակավայրը զբաղեցնում է 25.23 կմ² տարածք։


== Աշխարհագրություն ==
Գտնվում է Փարիզ քաղաքից 640 կմ հարավ, Մարսել քաղաքից` 28 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 5412 աշխատունակ (15-64 տարեկան)  բնակիչ, որոնցից ակտիվ էին 3976-ը, իսկ ոչ ակտիվները` 1436։ Ակտիվության ցուցանիշը կազմում է 73,5 %։ 3976 աշխատունակ մարդկանցից աշխատել է 3617 անձ (1879 տղամարդ և 1738 կին)։ Գործազուրկ են եղել 359 անձ (155 տղամարդ և 204 կին)։ 1436 անաշխատունակներից 469-ը եղել են աշակերտներ կամ ուսանողներ, 532-ը` թոշակառուներ, իսկ 435-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մայամիի ամենաբարձր շենքերի ցանկ

Այդ ցուցակը ներառում է skyscrapers,  ըստ բարձրության վրա, ամենաբարձր շենքը ՝ Մայամիում — 70-հարկանի հյուրանոց "Չորս եղանակները",,բարձրությունը 240 մետր է։


=== Նախագծի փուլում ===
Այս ցանկում նախագծվող շենքերի բարձրությունը լինելու է ոչ պակաս 120 մետր ից ։


=== Կառուցումը հավանության է արժանացել ===


== Ծանոթագրություններ ==
Բայդարկաներով և կանոեներով թիավարություն

Բայդարկաներով և կանոեներով թիավարություն, ջրային մարզաձև։
Պաշտոնական մրցումներին տղամարդիկ մասնակցում են մեկտեղանոց և երկտեղանոց բայդարկաներով (500, 1000 և 10000 մետր տարածությունում), չորստեղանոց բայդարկաներով (1000 և 10000 մետր), մեկտեղանոց և երկտեղանոց կանոեներով (1000 և 10000 մետր ջրատարածությունում), իսկ կանայք՝ միայն մեկտեղանոց, երկտեղանոց և չորստեղանոց բայդարկաներով և մրցում 500 մ մրցատարածություններում։


== Աղբյուրներ ==
Ալտերացիա (այլ կիրառումներ)

Ալտերացիա՝

Ալտերացիա, հիմնական հնչյունաշարի աստիճանների (դո, ռե, մի, ֆա, սոլ, լա, սի) բարձրության փոփոխումը մեկ կամ երկու կիսատոնով։
Ալտերացիա, օրգանների, հյուսվածքների, բջիջների կառուցվածքի և գործունեության փոփոխություն, որն առաջանում է վնասող ազդակների ներգործությամբ։
Ակսունուրի մզկիթ

Ակսունուրի մզկիթ (հայտնի է նաև կապույտ մզկիթ անվանմամբ), մզկիթ, որը տեղակայված է Եգիպտոսի մայրաքաղաք Կահիրեում։ Այն աշխարհի Կապույտ մզկիթներից մեկն է։


== Պատմություն ==
Ակսունուրի մզկիթը տեղակայված է իսլամական Կահիրեի հենց սրտում։ Այն հիմնադրվել է 1347 թվականին Շամաս ադ Դինի հրամանով մամլուքների կողմից Բաբ ալ Վազիր փողոցում և դարձել է Շամաս ադ Դինի, ինչպես նաև Մուհամեդ սուլթանի երեխաներից մեկի համար հանգստարան։ Մզկիթը ստացել է իր անվանումը շնորհիվ նրա պատերը զարդարող հախճասալիկե նախշազարդերի։ Հետաքրքիր է հետևյալ պատմական փաստը. հախճապակիները բերվել են Դամասկոսից մզկիթի կառուցումից միայն 300 տարի անց՝ դեռևս Օսմանյան կայսրության կառավարման ժամանակ։
2008 թվականի հունվարին սկսվել է մզկիթի լայնամասշտաբ վերակառուցումը։


== Ծանոթագրություններ ==


== Գրականություն ==
Doris Behrens-Abouseif: Cairo of the Mamluks. London 2007 S. 187—189 ISBN 978-1-84511-549-4


== Արտաքին հղումներ ==
archnet.org Archived 2012-10-10 at the Wayback Machine. (անգլ.)
The blue Mosque
Մթնալիճ

Մթնալիճ (նախկինում՝ Կարաբոկնեի), լճակ Հայաստանի Լոռու մարզում, Կապանակ լեռան հյուսիսային լանջին, Հարթագյուղից 2,5 կմ հարավ-արևմուտք, Խնկոյան համայնքի տարածքում։ Բարձրությունը ծովի մակարդակից` 2130 մ, մակերեսը` 0,2 հա։


== Ծանոթագրություններ ==
Տոլեդո (Անտոկիա)

Տոլեդո (իսպ.՝ Toledo), քաղաք և մունիցիպալիտետ Կոլումբիայի հյուսիսում ՝ Անտիոկիա դեպարտամենտի տարածքում։ Այն Հյուսիսային Անտիոկիա ենթաշրջանի մի մասն է։


== Պատմություն ==
Նախքան իսպանացիների ժամանումը, մունիցիպալիտետը բնակեցված էր հնդկական Նութաբե ցեղախմբի նեկայացուցիչներով։ Բնակավայրը, որից քաղաքը հետագայում աճել է, հիմնադրվել է 1757 թվականի հունվարի 19-ին։ Տոլեդոյի մունիցիպալիտետին առանձին վարչական միավոր է հատկացվել1912 թվականին։


== Աշխարհագրական դիրք ==
Քաղաքը գտնվում է դեպարտամենտի հյուսիսային մասում, Կենտրոնական Կորդիլերայի լեռնաշխարհում, դեպսրտամենտի վարչական կենտրոն Մեդելյինից մոտ 79 կմ հյուսիս-հյուսիս-արևմուտք (NNW): Բացարձակ բարձրությունը ծովի մակարդակից 1332 մետր է։
Տոլեդոյի մունիցիպալիտետը հյուսիսում սահմանակից է Իտուանգոյի մունիցիպալիտետին, հյուսիս-արևելքում ՝ Բրիսիչոյի մունիցիպալիտետին, արևելքում ՝ Յարումալի ունիցիպալիտետին, հարավում և հարավ-արևելքին ՝ Սան Անդրես դե Քուերքիայի մունիցիպալիտետին, արևմուտքում ՝ Սաբանալարգայի ունիցիպալիտետին։ ունիցիպալիտետի տարածքը 139 կմ² է։


== Բնակչություն ==
Ըստ Կոլումբիայի վիճակագրության ազգային վարչակազմի տվյալների, քաղաքի և քաղաքապետարանի համատեղ բնակչությունը 2012 թվականին կազմել է 6,144 մարդ։ 

2005 թվականի մարդահամարի համաձայն տղամարդիկ կազմում էին Տոլեդոյի բնակչության 51,7% -ը, կանայք ՝ համապատասխանաբար 48.3%: Ռասայականորեն, սպիտակամորթներն ու մեստիզոները կազմում էին քաղաքի բնակչության 99.3% -ը. սևամորթները, մուլաթներն ու ռայսալցիները՝ 0,7%: Գրագիտության մակարդակը ողջ բնակչության համար կազմել է 80.4%:


== Տնտեսություն ==
Տոլեդոյի տնտեսությունը հիմնված է գյուղատնտեսական արտադրության և հանքարդյունաբերության վրա։

Քաղաքային և քաղաքային ձեռնարկությունների ընդհանուր թվի 44.4% -ը առևտրային ձեռնարկություններ են, 44.4% -ը `սպասարկման ձեռնարկություններ, 9,3% -ը` արդյունաբերական ձեռնարկություններ, 1.9% -ը տնտեսության այլ ոլորտների ձեռնարկություններ են։


== Ծանոթագրություններ ==
(8385) 1993 AN

(8385) 1993 AN, աստերոիդ աստերոիդների հիմնական գոտում։ Հայտնաբերվել է 1993 թվականի հունվարի 13-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,11745 ա. մ., առավելագույնը մոտենում է 2,6059 ա. մ. հեռավորության վրա և հեռանում 3,629 ա. մ.։ Արեգակի շուրջ մեկ ամբողջական պտույտ է կատարում 2010,47 երկրային օրվա ընթացքում, իր ուղեծրով շարժվելով միջինում 0,179063 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,63° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8385) 1993 AN աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջոշ Վինդաս

Ջոշուա Դին Վինդաս (անգլ.՝ Joshua Dean Windass, հունվարի 9, 1994(1994-01-09), Հալ, Միացյալ Թագավորություն), անգլիացի ֆուտբոլիստ, կիսապաշտպան։ Հանդես է գալիս շոտլանդական «Ռեյնջերս»-ի կազմում։


== Ակումբային կարիերա ==


=== Վաղ տարիներ ===
Ջոշ Վինդասը իր կարիերան սկսել է անգլիական «Հադերսֆիլդ Թաուն»-ի կազմում, որտեղ հանդես է եկել 10 տարի։ Թիմի երիտասարդական կազմում հանդես է եկել մինչև 2012 թվականը, որից հետո տեղափոխվել է «Հարոգեյթ Աթտլետիկ», որի կազմում էլ սկսել է իր պրոֆեսիոնալ կարիերան։


=== «Ակրինգտոն Սթենլի» ===
2013 թվականի հուլիսին Ջոշ Վինդասը միացել է անգլիական «Ակրինգտոն Սթենլի»-ին։ Թիմի կազմում նա իր նորամուտը նշել է 2013 թվականի նոյեմբերի 9-ին` Անգլիայի գավաթի խաղարկության շրջանակներում կայացած խաղում։


=== «Ռեյնջերս» ===
2016 թվականի հուլիսի 1-ին Ջոշ Վինդասը տեղափոխվել է Շոտլանդիայի Պրեմիեր Լիգան ներկայացնող «Ռեյնջերս»։ Նա թիմի հետ կնքել է 4 տարվա պայմանագիր։
«Ռեյնջերս»-ի կազմում Ջոշը իր դեբյուտը նշել է 2016 թվականի հուլիսի 7-ին` «Չարլեսթոն»-ի դեմ ընկերական խաղում։ Իր պաշտոնական դեբյուտը ֆուտբոլիստը նշել է հուլիսի 16-ին` «Մոտերվել»-ի դեմ խաղում։ Իսկ իր առաջին գոլը նա խփել է հուլիսի 22-ին։


== Անձնական կյանք ==
Ջոշ Վինդասը ծնվել է Հալ քաղաքում։ Ջոշը նախկին անգլիացի ֆուտբոլիստ Դին Վինդասի տղան է։


== Վիճակագրություն ==


== Ծանոթագրություններ ==


== Արտաքին հղումներ ==
Ջոշ Վինդասի էջը soccerbase.com կայքում
Ժողովածու (502)

Ժողովածու (502), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 502 թվի տակ։ Ձեռագիրը գրվել է 1619 թվականին Հովհաննես կրոնավոր գրիչի կողմից։ Գրված է թղթի վրա, որը ունի 20,5x15,5 չափս։ Ձեռագիրը կազմված է 319 թերթից։ Գրված է միասյուն, նոտրգիրով։ Պահպանակը ունի 319 էջ, գրված է՝ թղթիի վրա՝ միասյուն նոտրգրով։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ 298 բ.:


== Բովանդակություն ==
Թուղթքը (Ներս․ Շնորհալի, Ներսես Լամբրոնացի, Գր. Տղայ Էմմանուէլ, Միխ. պատրիարգ)։
Գր. Վկայասիրի Վասն մոլորման դատկի։
Բանք վան Եփեսոսի և Քաղկեդոնի ժողովոց։
Սարկավագի վարդապետի Բանք վասն բաժակի։
Ընդդիմադրություն սակս ջրոյն խառնման ի թվին հայոց ՉԾը։
Ստ. Յունեցու պատասխանի թղոյն Տրապիզոնի։
Վկայութիւնք վասն ծննդեան և մկըրտութեան Քրիստոսի։
Մովս. Երզնկացւոյ Կարգ Թագավորացն հայոս ըստ Մովսես Խորենացւոյ։
Խրատ առ ուղղափառ հաւատացեալսն (կից` Ոտանավոր, տունք Մոցսէայ), պատասխանիք յաղագս ուղղափառ։ Հաւատոյ։
Վանականի վարդապետի Բան Հաւատի։
Ներս. Լամբրոնացւոյ Ատևնաբանութիւն, Գլխակարգութիւնք Հոռոմոց։
Գր. Նարեկացւոյ Խրատ վասն հաւատոյ։
Լինոսի կրոնավորի Գիր վասն Հինգ պատտրիարգացն աթոռոց։
Աթ. Աղէքաանդրիացւոյ Յաղագս աստուածային մարմնաւորութեան, վասն հաւատոյ։
Կարգ հայրապետաց և թագաւորաց հայոց։


== Ծանոթագրություններ ==
Պավել Սերգիև

Պավել Սերգիև (ռուս.՝ Па́вел Арте́мьевич Се́ргиев, փետրվարի 9, 1951(1951-02-09)), ռուսական դիվանագետ։


== Կենսագրություն ==
Ավարտել է ԽՍՀՄ ԱԳՆ Մոսկվայի Միջազգային հարաբերությունների պետական ինստիտուտը (1973)։ Տիրապետում է անգլերեն, իսպաներեն և չինարեն լեզուներին։ Դիվանագիտական գործունեությամբ սկսել է զբաղվել 1973 թվականից։

1973-1974 թվականներին՝ Նյու Յորքում ՄԱԿ-ին առընթեր ԽՍՀՄ մշտական ներկայացուցչության աշխատակից։
1976-1980 թվականներին՝ Չինաստանում ԽՍՀՄ դեսպանատան աշխատակից։
1982-1987 թվականներին՝ Մեքսիկայում ԽՍՀՄ դեսպանատան աշխատակից։
1991-1995 թվականներին՝ Կուբայում ԽՍՀՄ-ի, Ռուսաստանի դեսպանատան աշխատակից։
1998-2002 թվականներին՝ Սանտյագո դե Կուբաում Ռուսաստանի գլխավոր հյուպատոս։
2003-2007 թվականներին՝ Ռուսաստանի ԱԳՆ լատինամերիկյան դեպարտամենտի գլխավոր խորհրդական։
2007 թվականի հուլիսի 27-ից-2011 թվականի փետրվարի 21-ը՝ Գայանայում, Սենտ Վինսենտում և Գրենադինում Ռուսաստանի արտակարգ և լիազոր դեսպան՝ համատեղության կարգով։
2007 թվականի հոկտեմբերի 24-ից-2011 թվականի փետրվարի 21-ը՝ Տրինիդադ և Տոբագոյում Ռուսաստանի արտակարգ և լիազոր դեսպան՝ համատեղության կարգով։
2008 թվականի օգոստոսի 27-ից-2011 թվականի փետրվարի 21-ը՝ Բարբադոսում Ռուսաստանի արտակարգ և լիազոր դեսպան՝ համատեղության կարգով։
2011 թվականի փետրվարի 21-ից-2016 թվականի օգոստոսի 17-ը՝ Կոլումբիայում Ռուսաստանի Դաշնության արտակարգ և լիազոր դեսպան։Ամուսնացած է։ Ունի երկու դուստր։


== Պարգևներ ==
30 տարվա Անթերի ծառայության համար շքանշան (2011 թվականի մարտի 6)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2003 թվականի ապրիլի 2)
1-ին դասի արտակարգ և լիազոր դեսպանորդ (2009 թվականի հուլիսի 14)
Արտակարգ և լիազոր դեսպան (2015 թվականի հուլիսի 21)


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
Կենսագրությունը Կոլումբիայում Ռուսաստանի դեսպանատան կայքում
Արգանետ (գետակ)

Արգանետ՝ գետակ Հայկական լեռնաշխարհում, Ճորոխի ավազանում։ Անցնելով համանուն գետով՝ միանում է Ճորոխի ձախակողմյան վտակ Խատիլա գետին։


== Ծանոթագրություններ ==
Խմելնիկ (քաղաք, Ուկրաինա)

Անվան այլ կիրառումների համար տե՛ս՝ ԽմելնիկԽմելնիկ (ուկրաիներեն՝ Хмільник), քաղաք Ուկրաինայի Վիննիցայի մարզի Խմելնիկի շրջանում, մարզային նշանակության քաղաք, շրջկենտրոն։
Չճշտված տվյալներով Խմելնիկ քաղաքում բնակվում էր մոտ 27 900 մարդ։ Բնակավայրը զբաղեցնում է 20,5 կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2017-05-24 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Նաչո Դուատո

Նաչո Դուատո (ամբողջական անունը՝ Խուան Դուատո Բարիսա իսպ.՝ Nacho Duato, Juan Ignacio Duato Barcia , հունվարի 8, 1957(1957-01-08), Վալենսիա, Իսպանիա), իսպանացի պարող, խորեոգրաֆ և թատերական նկարիչ։


== Կենսագրություն ==
Բալետ պարել սովորել է Ռամբեր բալետի դպրոցում (Լոնդոն), Մորիս Բեժարեի Մուդրա դպրոցում (Բրյուսել) և Ալվինա Էյլի պարի թատրոնին կից գործող դպրոցում (Նյու-Յորք)։ Որպես պարուհի կարիերան սկսել է Բիրգիտ Կուլբերգի շվեդական բալետում, մեկ տարի անց միացել է Նիդերլանդների պարի թատրոնին՝ Իրժի Կիլիանի ղեկավարության ներքո։ 1980-ական  թվականների սկզբից հանդես է գալիս որպես խորեոգրաֆ, 1988 թվականից՝ Նիդերլանդների պարի թատրոնի խորեոգրաֆ է Իրժի Կիլիանի և Հանս վան Մանենի հետ համատեղ։
Որպես հրավիրված պարուհի՝ աշխատել է աշխարհի խոշորագույն բալետային խմբերի հետ, բեմադրություններ է բեմադրել Փարիզի օպերայում, «Լա Սկալա»–ում, Մեծ Բրիտանիայի Թագավորական բալետում, Ամերիկյան բալետի թատրոնում և այլ վայրերում։ 1990 թվականից եղել է Իսպանիայի Ազգային բալետի գեղարվեստական ղեկավար։ 2010 թվականին ժամանակից շուտ խզել է պայմանագիրը և հայտարարել, որ 2011 թվականից սկսում է աշխատանքը Սանկտ Պետերբուրգի Միխայլովսկի թատրոնում՝ որպես բալետի գեղարվեստական ղեկավար։
2014 թվականի օգոստոսին զբաղեցրել է Բեռլինի պետական բալետի ինտենդանտի պաշտոնը։ 2016 թվականին Բեռլինի քաղաքապետ  Միքայել Մյուլերը հայտարարել է, որ Նաչո Դուատոի հետ  պայմանագիրը, որը ավատվում է 2019 թվականին, չի երկարացվի, բալետի խումբը կղեկավարեն Սաշա Վալցը և Յոհան Էմանը։
2019 թվականից Սանկտ Պետերբուրգի Միխայլովսկի թատրոնի գեղարվեստական ղեկավարն է։
Դերասանուհի Անա Դուատոյի խորթ եղբայրն է։


== Բեմադրություններ ==
Բալետներ է բեմադրել Յոհան Սեբաստիան Բախի, Ֆրանց Շուբերտի, Լյուդվիգ վան Բեթհովենի, Ռիխարդ  Վագների, Օտտորինո Ռեսպիգիի, Մորիս Ռավելի, Էրիկ Սատիի, Սերգեյ Պրոկոֆևի, Էյտոր Վիլա-Լոբոսի, Յանիս Քսենակիսի, Պյոտր Չայկովսկու երաժշտության հիմման վրա։


== Ճանաչում ==
1995՝ Արվեստի և գրականության շքանշանի ասպետ (Ֆրանսիա)
2000՝ «Benois de la Danse» մրցանակ («Լռության և դատարկության ձևեր» բալետի համար
2011՝ «Ոսկե սոֆիտ» մրցանակ մեկ գործողությամբ բալետների ծրագրի համար։


== Ծանոթագրություններ ==


== Արտաքին հղումներ ==
Биография на сайте Михайловского театра
Персональный сайт (իսպ.), (անգլ.)
Сайт Национальной балетной компании Испании (իսպ.)
На сайте IMDB
Фрагменты спектакля Многогранность, видео Archived 2007-11-04 at the Wayback Machine.
Интервью, 2008 (ռուս.)
Интервью, 2009 (ռուս.)
Խոխլովկա (այլ կիրառումներ)

Խոխլովկա, կարող է վերաբերել՝

Խոխլովկա - գյուղ Ռուսաստանի Սմոլենսկի մարզի Ելնինսկի շրջանի կազմում։
Խոխլովկա - գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Խոխլովկա - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Թեքիրդաղ

Թեքիրդաղ (թուրքերեն՝ Tekirdağ, հուն․՝ Ραιδεστός, բուլղար․՝ Родосто), քաղաք Թուրքիայի հյուսիսարևմտյան մասում, Թեքիրդաղի մարզկենտրոնն է։ Գտնվում է Թուրքիայի եվրոպական հատվածում։ Բնակչությունը 2000 թվականի մարդահամարի տվյալներով կազմում է 108 000 մարդ։
Թեքիրդաղը ունի մի քանի պատմական անվանումներ՝ Ռոդոստո (Ρωδόστο) կամ Ռադեստուս (Ραιδεστός): Բյուզանդական ժամանակաշրջանում քաղաքը կոչվել է Բյուզանդիոն (Βισάνθη), իսկ օսմանյան ժամանակաշրջանում քաղաքը կոչվել է Թեքֆուր Դաղ։ Այստեղից էլ ի հայտ է եկել ժամանակակից անվանումը։


== Պատմություն ==
Քաղաքի պատմությունը սկսվում է մ.թ.ա. 4000 թվականից։ Համարվում է, որ Թեքիրդաղի տեղում եղած Ռոդոստո քաղաքը հիմնել են Սամոս կղզու բնակիչները։ Քսենոփոնը իր Անաբասիս աշխատության մեջ նշում է, որ քաղաքը եղել է Տարսոս թագավորության կենտրոնը, որը կառավարում էր իշխան Սեուտեսը։
813 թվականին Ռոդոստոյի մոտ տեղի ունեցավ կարևոր ճակատամարտ Բուլղարիայի և Բյուզանդական կայսրության միջև, իսկ 1206 թվականին Բուլղարիայի և Լատինական կայսրության միջև։
1360 թվականին քաղաքը նվաճվել է օսմանյան թուրքերի կողմից, որից հետո այն ներառվել է Էդիրնեի վիլայեթի մեջ։
Առաջին համաշխարհային պատերազմից հետո, Թուրքիայի և Բալկանյան երկրների միջև կնքված հաշտության պայմանագրի համաձայն Թեքիրդաղը մտավ Բուլղարիայի կազմի մեջ։ Որոշ ժամանակ անց այն ետ վերադարձվեց Թուրքիային։
1918 թվականի սկզբից մինչև Առաջին համաշխարհային պատերազմի ավարտը քաղաքը եղել է հունական բանակի վերահսկողության ներքո և համաձայն Սևրի պայմանագրի քաղաքը պետք է մտներ Հունաստանի կազմի մեջ։ Սակայն 1922 թվականին Լոզանի պայմանագրով Հունաստանը պետք է զիջեր Թեքիրդաղը Թուրքիայի Հանրապետությանը։
1912 թվականին Թեքիրդաղում բնակվել են 26 020 հույներ, 20 775 թուրքեր, 13 000 հայեր և 2500 հրեաներ։


== Տես նաև ==
Թուրքիայի քաղաքներ
Թուրքիայի վարչական բաժանում
Արևմտյան Թրակիա


== Ծանոթագրություններ ==


== Արտաքին հղումներ ==
Թեքիրդաղի պաշտոնական կայք էջը Archived 2013-03-18 at the Wayback Machine.
Թեքիրդաղի լուսանկարները
Խարխատ

Խարխատ, լեռ է Գողթն գավառում, Որդուար քաղաքից 8-9 կմ արևելք՝ Քիլիթ և Քոթամ գյուղերի միջև, Քիլիթ գյուղից 2 կմ հյուսիս։ Ժայռոտ լանջերով ու բուսականությունից զուրկ լեռ է։ Ծովի մակարդակից ունի 2378 կմ բարձրություն։


== Գրականություն ==
Ա. Այվազյան,  Նախիջևան. բնաշխարհիկ պատկերազարդ հանրագիտակ։
Վինտեր

Վինտեր, էգ դելֆին, որը ապրում է Ֆլորիդա նահանգի Քլիուտեր քաղաքի Քլիուտեր Մարինա ծովային ակվարիումում։ Լայնորեն հայտնի է իր պրոտեզավորված պոչով։ Նա 2011 թվականին նկարահանվել է «Դելֆինի պատմությունը», իսկ  2014 թվականին՝ նրա շարունակության «Դելֆինի պատմությունը 2» ֆիլմում։ 2005 թվականի դեկտեմբերին Վինտերը հայտնաբերվել է Ֆլորիդաի ափից ոչ հեռու։ Նա ընկել էր ծովախեցգետնի որսագողերի դրած ծուղակը, որն էլ հանգեցրել էր պոչի կորստին։ Վինտերին հանել են այնտեղից և տարել Քլեովոթեր Մարինա ակվարիումում բնակվելու։ Ակվարիումի անասնաբուժական հիվանդանոցում էլ պատվաստում են պլաստմասե արհեստական պոչ, որն էլ հնարավորություն է տվել անընդհատ լողալու։ Այդ ժամանակից նա դարձել է ակվարիումի գրավիչ լինելու պատճառը։


== Պրոտեզավորված պոչ ==
Դոկտոր Քերոլլը և փորձագետների խումբը, մեկուկես տարի աշխատել են պոչի վրա և ի վերջո կանգ են առել հասարակ սիլիկոնե և պլաստիկե պրոթեզի վրա։ Մաշկը չգռգռելու համար պոչի տակ օգտագործվել է գելե թև։ Քերոլը նույն գաղափարը օգտագործել է նաև ԱՄՆ-ի պատերազմի հաշվանդամների պրոթեզների ժամանակ։ Օդաչու Բրայան Կոլֆեիդժը, ով 2004 թվականին Իրաքում կորցրել էր երկու ոտքերը և աջ ձեռքը, ստացել է պրոթեզներ, որոնք նման էին Վինտերի պրոթեզներին (պատրաստված նույն գաղափարով)։


== Վինտերը մշակույթում ==


=== 2009 թվական, գիրք ===
2009 թվականին, Կրեիգ Խատկովը,  Վինտերի պատմությունը նկարագրել է «Վինտերի պոչը․ ինչպես մի փոքրիկ դելֆին սովորեց նորից լողալ» պատմվածքում   («Winter’s Tail:  How One Little Dolphin Learned to Swim Again» (անգլ.))։ Գիրքը հրատարակվել է «Turtle Pond Publications»-ի և  «Scholastic Corporation»-ի կողմից։ Համակարգչային խաղ է թողարկել  Nintendo DS-ը։


=== 2011 թիվ, ֆիլմ ===
Հիմնական հոդված՝ Դելֆինի պատմությունը
2011 թվականի սեպտեմբերի 23-ին թողարկվել է ֆիլմ՝«Դելֆինի պատմությունը» գրքի հիման վրա։ Ֆիլմի գլխավոր հերոսը Սոիեր Նելսոնն է, ում մարմնավորում է Նատան Գեմբլը։ Ֆիլմում Վինտերը խաղում է ինքն իր դերում։ Ֆիլմը նկարահանվել է Ֆլորիդա նահանգի Պինելաս քաղաքում։ 


== Հղումներ ==
Վինտերի պաշտոնական թվիթեր
Ակվարիումի պաշտոնական կայք և դելֆին Վինտերի վեբ-տեսախցիկ
Բարեգործական ակցիայի պաշտոնական կայք
Ֆիլմի պաշտոնական կայք


== Ծանոթագրություն ==
2001 (ալբոմ)

Անվան այլ կիրառումների համար տե՛ս՝ 2001 (այլ կիրառումներ)2001, ամերիկյան ռեփեր և պրոդյուսեր Dr. Dre-ի ստուդիական ալբոմը, որը թողարկվել է 1999 թվականին։ Ալբոմի մեջ նաև մտնում են Snoop Dogg-ը, Hittman-ը, Էմինեմ-ը, Xzibit-ը, Nate Dogg-ը և այլն։ Այս սկավառակը 1992 թվականին թողարկված Yhe Chronic ալբոմի շարունակությունն է։ 2001 թվականին մտել է Billboard չարտի մեջ և զբաղեցրել է երկրորդ հորիզոնականը։ Արդեն 2000 թվականին 2001 ալբոմը վեց անգամ արժանացել էր RIAA-ի մրցանակին։ 2008 թվականի հուլիսին ԱՄՆ-ում վաճառվել էր 7,23 միլիոն օրինակ։
Ամենասկզբում ալբոմը պետք է կրեր Chronic 2000 անվանումը, բայց հանգամանքների բերումով փոխվեց և դարձավ 2001, քանի որ 1999 թվականին Death Row Records լեյբլը թողարկեց Chronic 2000: Still Smokin անունով ալբոմ։


== Երաժշտական երկերի ցուցակ ==
Բոլոր երգերի պրոդյուսերներն են Dr. Dre-ն և Mel-Man-ը, բացառությամբ «The Message» երգի, որի պրոդյուսերն է Lord Finesse։


== Ծանոթագրություններ ==


== Արտաքին հղումներ ==
Accolades։ 2001 Archived 2011-07-06 at the Wayback Machine. at Acclaimed Music
Staff Review at Sputnikmusic
(անգլ.)
(1701) Օկավանգո

(1701) Օկավանգո (անգլ.՝ Okavango), աստերոիդ աստերոիդների հիմնական գոտում։ Հայտնաբերվել է 1953 թվականի հուլիսի 6-ին Ջոզեֆ Չարմսի կողմից Յոհանեսբուրգում։
Միջին հեռավորությունը Արեգակից կազմում է 3,16328 ա. մ., առավելագույնը մոտենում է 2,5603 ա. մ. հեռավորության վրա և հեռանում 3,7662 ա. մ.։ Արեգակի շուրջ մեկ ամբողջական պտույտ է կատարում 2054,97 երկրային օրվա ընթացքում, իր ուղեծրով շարժվելով միջինում 0,175185 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1701) Օկավանգո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վասիլևո (քաղաքատիպ ավան, Զելենոդոլսկի շրջան)

Անվան այլ կիրառումների համար տե՛ս՝ ՎասիլևոՎասիլևո (ռուս.՝ Васильево), քաղաքատիպ ավան Ռուսաստանի Թաթարստան հանրապետության Զելենոդոլսկի շրջանի կազմում։
Բնակչությունը 2011 թվականին գրանցված տվյալներով կազմում էր 16968 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գեղարվեստի թանգարան (Բոստոն)

Անվան այլ կիրառումների համար տե՛ս՝ Գեղարվեստի թանգարան (այլ կիրառումներ)Բոստոնի գեղարվեստի թանգարան (անգլ.՝ The Museum of Fine Arts)՝ ԱՄՆ-ի խոշորագույն կերպարվեստի թանգարաններից մեկն է։
Հիմնադրվել է 1870 թվականին։ Մասնաճյուղ ունի Նագոյայում (Ճապոնիա) :
Թանգարանի հավաքածուն իր մեծությամբ երկրորդն է Հարավային և Հյուսիսային Ամերիկայում, զիջելով Նյու Յորքի Մետրոպոլիտենին։ Ներկայումս թանգարանի տնօրենը Մալկոլմ Ռոջերսն է (անգլ.՝ Malcolm Rogers):


== Թանգարանի շենք ==
Թանգարանը բացվել է 1876 թվականին նեոգոթիկյան շենքում, նախագծված Ջոն Ստուրգիսի կողմից։ Հավաքածուի հիմքում ընկած է Բոստոնի գրադարանի հավաքածուն։
Ներկայիս շենքը, տեղափոխվել են 1909 թվականին, այն գտնվում է Հանտինգտոն ավենյուում (անգլ.՝ Huntington Avenue), կառուցվել է ճարտարապետ Հայ Լոուելի կողմից նեոդասական ոճով։ Թանգարանի նախագծման մեջ մասնակցել է նկարիչ Ջոն Սինգերը։ Թանգարանի հավաքածուի մեջ են գտնվում նրա առավել հայտնի աշխատանքները, այդ թվում 1882 թվականին վրձնած «Էդվարդ Դարլի Բոյտի դուստրերը» կտավը։
1970-ական թվականների վերջին, երբ ցուցադրանմուշների թիվը հատեց 450 հազարը, որոշում ընդունվեց կառուցել արևմտյան թևը։


== Թանգարանի հավաքածուն ==
Հին Արևելքի արվեստի ծավալուն հավաքածու (հատկապես եգիպտական)
Էդվարդ Մորսի ճապոնական կերամիկայի հավաքածուն, որը նմանը չունի Ճապոնիայի սահմանից դուրս
Ամերիկացի ռեալիստ և իմպրեսիոնիստների (Ուինսլոու Հոմեր, Ջոն Սինգեր Սարջենթ, Ջոն Կոպլի) աշխարհում լավագույն հավաքածուներից մեկը թանգարանին է փոխանցել կոլեկցիոներ Մաքսիմ Կարոլիկը։
Ֆրանսիացի պոստիմպրեսիոնիստները և իմպրեսիոնիստները ներկայացված են Մոնե Կլոդի կտավների խոշոր հավաքածուներից մեկում, ինչպես նաև Էդուարդ Մանեի, Պիեռ-Օգյուստ Ռենուարի («Պար Բուժիվալաում» և այլն), Էդգար Դեգայի, Վան Գոգի, Պոլ Սեզանի, Պոլ Գոգենի («Որտեղի՞ց ենք մենք եկել։ Ովքե՞ր ենք մենք։ Ո՞ւր ենք գնում»)։


== Տես նաև ==
Իզաբելլա Ստյուարտ Գարդների թանգարան


== Ծանոթագրություններ ==


== Արտաքին հղումներ ==
Museum of Fine Arts — Թանգարանի պաշտոնական կայք (անգլ.)
(9362) Միյաջիմա

(9362) Միյաջիմա (անգլ.՝ Miyajima), աստերոիդ աստերոիդների հիմնական գոտում։ Հայտնաբերվել է 1992 թվականի մարտի 23-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,678255 ա. մ., առավելագույնը մոտենում է 2,3318 ա. մ. հեռավորության վրա և հեռանում 3,0247 ա. մ.։ Արեգակի շուրջ մեկ ամբողջական պտույտ է կատարում 1600,94 երկրային օրվա ընթացքում, իր ուղեծրով շարժվելով միջինում 0,224867 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9362) Միյաջիմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տափ (Հալեպի նահանգ)

Անվան այլ կիրառումների համար տե՛ս՝ Տափ (այլ կիրառումներ)Տափ, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Հրազդան (երկաթուղային կայարան)

Անվան այլ կիրառումների համար տե՛ս՝ Ախտա (այլ կիրառումներ)Հրազդան, Ախտա, երկաթուղային կայարան Երևան-Սևան երկաթուղու վրա։ Գտնվում է Հրազդան քաղաքում։ Տեղադրված է Ալմաստ (Քանաքեռ)—Սոտք գծի մասում։ Գործարկում է Հրազդան—Ալմաստ (Երևան)—Սևան (Շորժա) էլեկտրագնացքը։


== Պատկերասրահ ==


== Ծանոթագրություններ ==
Լևոն Անդրիասյան

Լևոն Հրանտի Անդրիասյան (օգոստոսի 24, 1958(1958-08-24), Երևան, Հայկական ԽՍՀ, ԽՍՀՄ), հայ ատամնաբույժ։ Բժշկական գիտությունների դոկտոր (2002), պրոֆեսոր։


== Կենսագրություն ==
Լևոն Անդրիասյանը ծնվել է 1958 թվականին Երևանում։ 1975-1977 թվականներին աշխատել է Երևանի գործարաններում, 1977-1979 թվականներին ծառայել է Խորհրդային բանակում։ 1985 թվականին ավարտել է Երևանի բժշկական ինստիտուտի ստոմատոլոգիայի բաժինը։  1986-1989 թվականներին եղել է Մասիսի շրջանային ստոմատոլոգիական կլինիկայի ատամնաբույժ, 1989-1999 թվականներին՝ Երևանի պետական բժշկական համալսարանի թերապևտիկ ստոմատոլոգիայի ամբիոնի աշխատակից, 2004 թվականից՝ «Բանբեր ստոմատոլոգիայի և դիմածնոտային վիրաբուժության» հանդեսի հիմնադիր-գլխավոր խմբագիր։
Գիտական հոդվածների, մեթոդական առաջարկների և ուղեցույցների, ուսումնական ձեռնարկների, 10 ռացիոնալիզացիայի առաջարկների հեղինակ է, թերապևտիկ ստոմատոլոգիայի դասագրքի համահեղինակ, «Օդոնտոգենեզ և ատամնաբուժություն» մենագրության հեղինակ (2002 )։


== Անդամակցություն ==
Հայաստանի ստոմատոլոգների ասոցիացիայի նախագահության անդամ
ՌԴ բնական ԳԱ հայկական մասնաճյուղի անդամ, 2000 թ.
Եվրոպական բնական գիտությունների ակադեմիայի իսկական անդամ (ակադեմիկոս), 2011 թ.


== Պարգևներ ==
Հայաստանի ստոմատոլոգների ընկերակցության ոսկե մեդալ


== Երկեր ==
Одонтогенез и прорезывание зубов, Е., 2002 (մենագրություն).


== Ծանոթագրություններ ==


== Արտաքին հղումներ ==
«Андриасян, Левон Грантович - Лечение воспалительных осложнений и профилактика атрофии альвеолярных отростков после удаления зубов с применением брефотрансплантационной костной ткани : (Эксперим.-клинич. исслед. ) : автореферат дис. ... кандидата медицинских наук : 14.00.21 - Search RSL»։ search.rsl.ru (ru-RU)։ Վերցված է 2018-02-11
786

786 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 786 թվականն է, 
VIII դարի 86-րդ տարին։


== Դեպքեր ==


== Ծնունդներ ==


== Մահեր ==
Միիսամյաե

Միիսամյաե (էստ․՝ Mõisamäe), գյուղ Էստոնիայի Վիրումաա նահանգի Վիռու շրջանում։
2011 թվականի տվյալներով գյուղում բնակվում էր 24 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հեկլա (հրաբուխ)

Հեկլա (իսլ.՝ Hekla, բառացի՝ շորագլխարկ, կնգուղ), գործող հրաբուխ Իսլանդիա կղզու հարավում։ Բարձրությունը 1491 մետր է։ Ստրատո (շերտավոր) հրաբուխ Է։ ժայթքումը առաջին անգամ գրանցվել Է 1104 թվականին։ Վերջին 700 տարում գրանցվել Է 20 ուժեղ ժայթքում։ 1947-1948 թվականներին ժայթքումը տևել Է 13 ամիս, արտավիժած նյութի ծավալը հասել Է 0,4 կմ³։
1766 թվականի ժայթքումը եղել Է կործանարար և ուղեկցվել մարդկային զոհերով։


== Անվանում ==
Անվանումը իսլանդերեն բառացի նշանակում է «շորագլխարկ, կնգուղ»։ Հավանաբար այդպես է կոչվել գագաթը պատող մշուշի համար։


== Ծանոթագրություններ ==
Կոտովո (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ԿոտովոԿոտովո (ռուս.՝ Котово), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 124 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դոբրին (գյուղ, Վոլոդարսկ-Վոլինկիի շրջան)

Անվան այլ կիրառումների համար տե՛ս՝ ԴոբրինԴոբրին (ուկրաիներեն՝ Добринь), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։
2001 թվականի տվյալներով Դոբրին գյուղում բնակվում էր 420 մարդ։ Բնակավայրը զբաղեցնում է 13,19 կմ² տարածք։ Բնակչության խտությունը կազմում էր 31,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ինգեբորգա Էրիկսդաթթեր

Ինգեբորգա Էրիկսդաթթեր (դան․՝ Ingeborg Ingebjørg Eriksdatter, 1244, Դանիա - 1287, Բերգեն, Նորվեգիա), դանիացի արքայադուստր Էստրիդսենների տոհմից, հետագայում՝ Նորվեգիայի թագուհի։
Ինգեբորգան ծնվել է թագավորական ընտանիքում։ Նրա հայրը եղել է դանիական միապետ Էրիկ IV-ը, մայրը՝ Էրիկի կին Յուտան (մոտավորապես 1223-1267 թթ.): Երբ Ինգեբորգան վեց տարեկան էր, նրա հայրը սպանվում է։ Մայրը, ով հայտնի գերմանական տոհմից էր, այդ իրադարձությունից հետո վերադառնում է հայրենիք՝ Սաքսոնիա։ Գերմանիայում Ինգեբորգան իր երեք քույրերի հետ միասին ստանում է կրթություն։ Բացի այդ, նա նաև այցելում էր իր քեռու՝  Դանիայի թագավոր Քրիստոֆերի պալատ և երբեմն բնակվում էր վանքում։ Բոլոր չորս քույրերը հորական կողմից պետք է զգալի ժառանգություն ստանային։ Բացի այդ, նրանց թագավորական ծագումը հարևան Շվեդիայում ու Նորվեգիայում առաջացրել էր որոշակի պլաններ՝ առաջին հերթին պայմանավորված քաղաքական նախադրյալներով։
1260 թվականին շվեդական Բիրգերսոն թագավորը ամուսնանում է Ինգեբորգայի քրոջ՝ Սոֆիայի հետ։ Այդ ժամանակ նորվեգական գահաժառանգ Մագնուսի մոտ Ինգեբորգա Էրիկսդաթթերի հետ ամուսնական նախագիծ է ի հայտ գալիս։ Ի սկզբանե նորվեգական պատվիրակությունը իր խնամախոսների միջոցով դիմում է Ինգեբորգայի պապիկին՝ Սաքսեն Վիթբերգի դուքս Ալբրեխտ I-ին, սակայն վերջինը պատվիրակությանն ուղարկում է իր դանիական ազգականների մոտ։ 1261 թվականին Յուտլանդիայի Հորտնես քաղաք է ժամանում նորվեգական նոր դիվանագիտական առաքելություն Օսլոյի արքեպիսկոպոս Հոկոնի գլխավորթւոյամբ։ Այդ ժամանակ Հորտնեսի վանքում էր գտնվում Ինգեբորգան։ Արքեպիսկոպոս Հոկոնը նրան համոզում է ուղևորվել Նորվեգիա՝ չսպասելով դանիական թագավորի թույլտվությանը։
1261 թվականի հուլիսի 28-ին Ինգեբորգան ժամանում է Տյոնսբերգ, և արդեն նույն թվականի սեպտեմբերի 14-ին Բերգենում մեծ տոնակատարությամբ նշվում են նրա և Մագնուսի ամուսնական արարողությունը։ Միջոցառումն իրականացվում էր երեք ընդարձակ սրահներում, որտեղ ներկա էին գտնվում շուրջ 1600 հյուրեր։ Երեք օր անց երիտասարդ զույգը Բերգենի տաճարում արքեպիսկոպոս Էյնար Հունարսոնի կողմից թագադրվում են։
Ինգեբորգայի և Մագնուսի ամուսնությունից ծնվում են չորս երեխաներ, որոնցից միայն երկուսը՝ ապագա թագավորներ Էրիկը և Հոկոնը ապրեցին մինչև չափահաս տարիք։ Մագնուս թագավորը բազմիցս փորձել է ստանալ իր կնոջը պատկանող դանիական կալվածքները, սակայն ապարդյուն, քանի որ քույրերի քեռու որդին՝ դանիական թագավոր Էրիկ V-ը, հրաժարվել է վճարել նրա հորական ժառանգությունը։ 1284 թվականին Ինգեբորգան և Սոֆիա Շվեդացին հաղթեցին Նյուբորգում անցկացված դատական գործընթացը, սակայն Դանիան հրաժարվեց կատարել դատարանի վճիռը։
Ամուսնու մահից հետո Ինգեբորգան թագավորական խորհրդի հետ միասին կառավարեց երկիրը հետագա յոթ տարիներին՝ մինչև նրա թագուհու մահը։ 1287 թվականին Ինգեբորգան մահանում է։ Նրա մահվան պատճառը այդպես էլ մնաց չբացահայտված։ Ինգեբորգայի դանիական ժառանգները կարողացան վերցնել միայն նրա որդուն՝ Նորվեգիայի թագավոր Էրիկին։
Ինգեբորգա Էրիկսդաթթերը հանդիսանում է առաջին կինը, ով թագադրվել է Նորվեգիայում, ինչպես նաև առաջին թագուհին, ով ստացել է սեփական տարածք Օսթֆոլում։


== Գրականություն ==
Nils Petter Thuesen: Artikel «Ingeborg Eriksdatter» in Norsk biografisk leksikon.(նորվ.)
Halvdan Koht Norske dronningar (1926)(նորվ.)
Ստեֆան Յարաչ

Ստեֆան Յարաչ, (լեհ.՝ Stefan Jaracz, դեկտեմբերի 24, 1883(1883-12-24)[…], Stare Żukowice, Gmina Lisia Góra, Tarnów County, Lesser Poland Voivodeship, Լեհաստան և Տարնուվ, Ավստրո-Հունգարիա - օգոստոսի 11, 1945(1945-08-11)[…], Օտվոցկ, Otwock County, Մազովեցի վոյեվոդություն, Լեհաստան), լեհ դերասան, ռեժիսոր, թատերական գործիչ։


== Կենսագրություն ==
Դերասանի վարպետությունը սովորել է Կ․ Կամինսկուց։ Աշխատել է Պոզնանի (1905-1907 ), Լոձի 1908, «Մալի» (1911—1913), «Պոլսկի» (1913-1915) թատրոններում։ Ելույթ է ունեցել Մոսկվայում (1916) և Կիևում (1917-1918)։ Վերադառնալով Վարշավա (1918)՝ Յարաչը փորձել է ՄԳԹ-ի ստեղծագործական սկզբունքները կիրառել «Պոլսկի» և «Մալի» թատրոններում։ 1921 թվականին տեղափոխվել է «Ռեդուտա» թատրոն։ 1930 թվականին Վարշավայում ստեղծել է «Աթենեում» թատրոնը, ուր բացի լեհ և արտասահմանյան դասականներից, բեմադրել է նաև սովետական դրամատուրգների գործեր (Աֆինոգենովի «Ահը», Ժերոմսկու«Տուրոն» ևն)։ Յարաչը իր արվեստով ձգտել է բացահայտել «փոքր» մարդկանց հոգեկան աշխարհը։ Դերերից են՝ Հուդա (Տետմայերի «Հուդա»), Շել (Ժերոմսկու «Տուրոն»), Ֆրան (Պեժինսկու «Ֆրանի երջանկությունը»), Յակուբ (Ռիտների «Հիմար Յակուբը»), Ակակի Ակակևիչ («Շինել», ըստ Գոգոլի)։


== Ծանոթագրություններ ==
Տերևաթափիկ

Տերևաթափիկ (ռուս.՝ Листопадничек), մուլտֆիլմ երեխաների համար, որը թողարկվել է 1977 թվականին, «Բելառուսֆիլմ» կինոստուդիայում։ Մուլտֆիլմն ստեղծվել է ըստ Իվան Սոկոլով-Միկիտովի նույնանուն հեքիաթի։


== Սյուժե ==
Աշնանը, երբ տերևներն սկսում են ընկնել ծառերից, նապաստակը ձագուկներ է ունենում։ Նապաստակի աշնանային ձագուկներին անվանում են տերևաթափիկներ։ Սյուժեն այդպիսի նապաստակի և ձմեռելուն պատրաստվող անտառային բնակիչների հետ նրա հանդիպման մասին է։


== Նկարահանող խումբ ==


== Ծանոթագրություններ ==


== Արտաքին հղումներ ==
http://mults.spb.ru/mults/?id=2764
Վիլի Կազասյան

Էդմոնդ Արամ Կազասյան (բուլղար․՝ Едмонд Арам Казасян), հայտնի է որպես Vili Kazasyan (բուլղար․՝ Вили Казасян, դեկտեմբերի 8, 1934(1934-12-08), Սոֆիա, Բուլղարիայի թագավորություն - հուլիսի 12, 2008(2008-07-12), Սոֆիա, Բուլղարիա), ծագումով հայ բուլղարացի ջազ երաժիշտ, կոմպոզիտոր, դիրիժոր, դաշնակահար։ Երգչուհի Հիլդա Կազասյանի հայրը։


== Կենսագրություն ==
Կազասյանը ծնվել է 1934 թվականին Սոֆիայում։ 1957 թվականին, նախքան երաժշտությամբ զբաղվելը, ավարտել է Սոֆիայի տեխնիկական համալսարանը, այնուհետև Բուլղարիայի ազգային երաժշտական ակադեմիայի տեսական ֆակուլտետը։ Որպես երաժիշտ և կոմպոզիտոր նրա դեբյուտը կայացել է 1950-ականներին որպես «Jazz երիտասարդության» (բուլղար․՝ Джаза на младите) դաշնակահար։
Կազասյանը «Ոսկե Օրփեոս» (Златният Орфей) փառատոնի նախաձեռնողներից է։
Արժանացել է բազմաթիվ մրցանակների, այդ թվում՝ «Սիրակ Սկիտնիկ» (Сирак Скитник) 2005 թվականին Բուլղարիայի ազգային ռադիոյում իր ավանդի համար։
Մահացել է 2008 թվականին Սոֆիայում մեկ շաբաթ կոմայում լինելուց հետո։


== Ծանոթագրություններ ==
Օսե Քլևելան

Օսե Մարիա Քլևելան (նորվ.՝ Åse Kleveland, մարտի 18, 1949(1949-03-18), Ստոկհոլմ), նորվեգացի երգչուհի, կիթառահար, քաղաքական գործիչ և ակտիվիստ։
Հայտնի ժողովրդական երգիչ և կիթառահար, նշանակվել է Նորվեգիայի մշակույթի նախարար 1990 թվականին և աշխատել է այդ պաշտոնում 1996 թվականին` ներկայացնելով Գրու Հարլեմ Բրունթլանի ղեկավարած Աշխատանքային կուսակցությունը։ 1999-2006 թվականներին նաև եղել է Շվեդական կինոինստիտուտի տնօրենը։
2007 թվականի հունիսին դարձել է Նորվեգական մարդասիրական ասոցիացիայի խորհրդի նախագահ և այս պաշտոնում աշխատել է մինչև 2013 թվականը։


== Անձնական կյանք ==
Քլևելանը ծնվել է Ստոկհոլմում, Շվեդիայում, գրքերի շվեդ կոլեկցիոներ Եվա Հանսոնի և նորվեգացի քաղաղացիական ինժեներ Օլաֆ Քլևելանի ընտանիքում։ Նրա հայրը 1943 թվականին Շվեդիա էր տեղափոխվել ֆաշիստական օկուպացիայի պատճառով` ապաստան գտնելով իր հարազատների մոտ։ 1957 թվականին Քլևելանն ու իր ընտանիքը տեղափոխվել են Ռումերիկե, Օսլոյի հյուսիս-արևելք, որտեղ նրա ընտանիքն աշխատանքի է անցել Ատոմային էներգիայի ինստիտուտում։
1977 թվականին հարցազրույցի ժամանակ նա նշել է, որ իրենց ընտանիքում հայրն ու մայրը հավասար պարտավորություններ ունեին և որ իր ամուսին Սվենոլով Էհրենն ու ինքը նույն կերպ են ապրում։ Այժմ նա ամուսնացած է ռեժիսոր և կինեմատոգրաֆիստ Օդվար Բալ Թուհուսի հետ։
Քլևելանը տիրապետում է նորվեգերենին, շվեդերենին, դանիերենին, անգլերենին, ֆրանսերենին և ճապոներենին։ Նա իրավաբանություն է սովորել Օսլոյի համալսարանում։


== Երաժշտական կարիերա ==
Որպես երգչուհի նա հայտնի է իր խորը, հոգեպարար ձայնով։ Նաև կիթառ է նվագում։ 
Դասական կիթառ նվագել սկսել է ութ տարեկանից։ 10 տարեկանում առաջին անգամ ելույթ է ունեցել ռադիո ներկայացման մեջ։ Որպես վիսփոփ երգիչ առաջին անգամ ելույթ է ունեցել 13 տարեկանում, իսկ առաջին ալբոմը թողարկել է 1965 թվականին։
1966 թվականին թողարկված երկրորդ ալբոմը նոր «վիսփոփ» ժանրի օրինակ էր, ժողովրդական և փոփ երաժշտության խառնուրդ։ Սրանից հետո նա մի քանի ելույթներ է ունեցել Փարիզում։ 17 տարեկանում մեծ շրջագայություն է կատարել դեպի Ճապոնիա, որի մեջ ներառված էին մի քանի հեռուստահաղորդումներ և ճապոներենով չորս սինգլների թողարկում։ Երգերի վերջնական հավաքածուն ալբոմի տեսքով թողարկել է 1973 թվականին, ինչպես նաև` թողարկել է 13 սինգլ սկադինավյան և գերմանական շուկաների համար։
1996 թվականին նա ներկայացրել է Նորվեգիան Եվրատեսիլ երգի մրցույթում իր Intet er nytt under solen («Արևի տակ որևէ նոր բան չկա») երգով` գրավելով երրորդ տեղը։ Նա կոտրել է իր ժամանակի պատկերացումները կանացի հագուստի մասին` ելույթ ունենալով ոչ թե զգեստով, այլ` վարտիքով։
Քլևելանը երկարատև համագործակցություն է ունեցել Նորվեգիայի երաժիշտների ասոցիացիայի հետ` նախ, 1979-1983 թվականներին աշխատելով որպես աշխատակազմի ղեկավար, այնուհետև` աշխատելով որպես ասոցիացիայի ղեկավար 1983-1987 թվականներին։ 1983-1986 թվականներին եղել է նաև Երաժիշտների միության նախագահ, 1986-1987 թվականներին` նույն միության փոխնախագահ։


== Տես նաև ==
Եվրատեսիլ երգի մրցույթի վարողների ցանկ


== Ծանոթագրություններ ==
Ակոբջանի խաչքար (Հռիփսիմե, Վաղարշապատ)

Ակոբջանի խաչքար, գտնվում է Հայաստանի Արմավիրի մարզի Վաղարշապատ քաղաքի արևելյան մասում, Մեսրոպ Մաշտոց - Գրիգոր Նարեկացի փողոցների խաչմերուկ մոտ գտնվող Սուրբ Հռիփսիմե եկեղեցում, որն ընդգրկված է ՅՈւՆԵՍԿՕ-ի Համաշխարհային ժառանգության ցանկում։ Հաշվառված է Հայաստանի պատմության և մշակույթի անշարժ հուշարձանների պետական ցանկում (4.2/17.9.4)։


== Տեղադրություն ==
Գտնվում է Սուրբ Հռիփսիմե եկեղեցու արևելյան կողմում՝ պարսպի մոտ։ Նախկինում գտնվել է Մայր Աթոռի ժառանգավորաց դպրոցում։


== Խաչքարի նկարագրություն ==
Հայտնաբերվել է 1896-1897 թվականներին Մայր Աթոռում ընթացող հին վեհարանի, տպարանի և ժառանգավորաց դպրոցի ավերակների մաքրման ժամանակ։ Խաչքարի ստորին հատվածն ու վերին ձախ անկյունը կոտրված է։


== Խաչքարի վիմական արձանագրություն ==
Խաչքարի քիվին՝ միատող արձանագրություն, իսկ սլաքաձև հիմնախորանի վերին երկու անկյուններում ելնդատառ թվագիրն է.

[ԽԱ]ՉՍ ԲԱՐԵԽԱՒՍ ԱԿՈԲՋԱՆԻՆ ԵՒ…
ՌԱ. (1552)Համաձայն արձանագրության՝ խաչքարը նվիրված է Ակոբջանին։ Խաչքարը կանգնեցվել է 1552 թվականին։
Գ. Տեր­-Մկրտչյանը գրի է առել այս խաչքարի միայն քիվի արձանագրությունը, իսկ թվագիրը հավանաբար չի նկատել։


== Տես նաև ==
Էջմիածնի Մայր Տաճար
Սուրբ Շողակաթ եկեղեցի
Սուրբ Հռիփսիմե եկեղեցի (Վաղարշապատ)


== Ծանոթագրություններ ==
Նովոմիխայլովկա (գյուղ, Դոբրովելիչկովի շրջան)

Անվան այլ կիրառումների համար տե՛ս՝ ՆովոմիխայլովկաՆովոմիխայլովկա (ուկրաիներեն՝ Новомихайлівка), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Նովոմիխայլովկա գյուղում բնակվում էր 10 մարդ։ Բնակավայրը զբաղեցնում է 0,515 կմ² տարածք։ Բնակչության խտությունը կազմում էր 19,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անաստասևկա (գյուղ, Խաբարովսկի շրջան)

Անվան այլ կիրառումների համար տե՛ս՝ ԱնաստասևկաԱնաստասևկա (ռուս.՝ Анастасьевка), գյուղ Ռուսաստանի Խաբարովսկի երկրամասի Խաբարովսկի շրջանի կազմում։
Բնակչությունը 2011 թվականին գրանցված տվյալներով կազմում էր 2161 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստրելնիկի (գյուղ, Շառգորոդի շրջան)

Անվան այլ կիրառումների համար տե՛ս՝ ՍտրելնիկիՍտրելնիկի (ուկրաիներեն՝ Стрільники), գյուղ Ուկրաինայի Վիննիցայի մարզի Շառգորոդի շրջանում։ Հիմնադրվել է 1742 թվականին։
2001 թվականի տվյալներով Ստրելնիկի գյուղում բնակվում էր 1 100 մարդ։ Բնակավայրը զբաղեցնում է 34105 կմ² տարածք։ Բնակչության խտությունը կազմում էր 32,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆերդինանտ Առաքելյան

Ֆերդինանտ Եգորի Առաքելյան (հունվարի 23, 1943(1943-01-23), Երևան, Հայկական ԽՍՀ, ԽՍՀՄ - ապրիլի 21, 2018(2018-04-21), Երևան, Հայաստան), հայ քանդակագործ։


== Կենսագրություն ==
1965 թվականին ավարտել է Երևանի գեղարվեստի ուսումնարանը, 1970 թվականին՝ Երևանի գեղարվեստա-թատերական ինստիտուտի քանդակի բաժինը։ 
Ստեղծագործում է մոնումենտալ-հաստոցային քանդակի բնագավառում։ 
Գործերին բնորոշ են ընդգծված գաղափարայնությունը, պաթոսը, մոնումենտալ ընդհանրացումները։ 
Գործերից պահվում են Մոսկվայի Արևելքի ժողովուրդների թանգարանում, ՌԴ մշակույթի նախարարության, Կրեմլի թանգարանային ֆոնդերում և այլուր։


== Ստեղծագործություններ ==
«Վերածնունդ» (1984, բարձրաքանդակ, տուֆ, Կարեն Դեմիրճյանի անվան մարզահամերգային համալիր)
«Ամբոխները խելագարված» (1981, բարձրաքանդակ, բազալտ, Ստեփանավանի Ստեփան Շահումյանի տուն-թանգարան)
«Հյուրընկալություն» (1977, հարթաքանդակ, տուֆ, Գյումրիի «Շիրակ» հյուրանոց, ՀԼԿԵՄ մրցանակ՝ 1978)
Վարդան Աճեմյանի շիրմաքար (1978, գրանիտ, Երևանի Կոմիտասի անվան զբոսայգու պանթեոն)
Կարեն Դեմիրճյանի մահարձան և տապանաքար (2000, բրոնզ, գրանիտ, Երևանի Կոմիտասի անվան զբոսայգու պանթեոն)
Մեծ եղեռնի զոհերին նվիրված խաչքար (1996, բազալտ, Հայոց Ցեղասպանության թանգարան-ինստիտուտ)
«Հայ բարերարների ճեմուղի» հուշակոթող և հուշահամալիր, Երևան


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Ֆերդինանտ Առաքելյան, «Գյումրիում այսօր վերքը շատ է»
Գրվա (այլ կիրառումներ)

Գրվա, կարող է վերաբերել՝

Գրվա - լեռ Փոքր Կովկաս լեռնահամակարգում, Բարգուշատի լեռնաշղթայում
Գրվա - լեռնաբազուկ Փոքր Կովկաս լեռնահամակարգում, Ողջի գետի ստորին հոսանքի ձախ կողմում
Պոսուելո դե լա Օրդեն

Պոսուելո դե լա Օրդեն, (իսպ.՝ Pozuelo de la Orden) մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 20,72 կմ2։ Բնակչությունը՝ 62 մարդ (2010 թվականի տվյալներով)։ Պրովինցիայի վարչական կենտրոնից գտնվում է 53 կմ հեռավորության վրա։
Սկեգուեյ շրջան (Ալյասկա)

Սկեգուեյ շրջան (անգլ.՝ Skagway), ԱՄՆ Ալյասկա նահանգի 18 վարչական միավորներից մեկը։ Ընդհանուր տարածությունը 1.171 կմ² է, բնակչությունը՝ 862 մարդ (2009 թ. տվյալներով)։ Կազմավորվել է 2007 թ.։
Սոլտո Կոլինա

Սոլտո Կոլինա (իտալերեն՝ Solto Collina), կոմունա Իտալիայի Լոմբարդիա մարզի Բերգամոյի գավառում։
Բնակչությունը կազմում է 1512 մարդ։ Բնակչության խտությունը՝ 126 մարդ/կմ²։ Տարածքը կազմում է 12 կմ²։ Փոստային ինդեքս՝ 24060։ Հեռախոսային կոդ՝ 035։


== Ծանոթագրություններ ==
(2651) Կարեն

(2651) Կարեն (անգլ.՝ Karen), աստերոիդ աստերոիդների հիմնական գոտում։ Հայտնաբերվել է 1949 թվականի օգոստոսի 28-ին Էռնեստ Ջոնսոնի կողմից Յոհանեսբուրգում։
Միջին հեռավորությունը Արեգակից կազմում է 2,978652 ա. մ., առավելագույնը մոտենում է 1,9979 ա. մ. հեռավորության վրա և հեռանում 3,9594 ա. մ.։ Արեգակի շուրջ մեկ ամբողջական պտույտ է կատարում 1877,71 երկրային օրվա ընթացքում, իր ուղեծրով շարժվելով միջինում 0,191723 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2651) Կարեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ախմաշտի

Ախմաշտի, գետակ Որոտան գետի ձախ օժանդակը՝ սրա վերին հոսանքի շրջանում։ Սկիզբ է առնում Ղարաբաղի բարձրավանդակի հյուսիսարևմտյան մասից և հոսում է հյուսիս-արևելքից հյուսիս-արևմուտք ողղությամբ։


== Ծանոթագրություններ ==
BookCrossing Armenia

BookCrossing Armenia, երիտասարդական շարժում է, որը Հայաստանում սկիզբ է առել 2011 թ. հունիսի 1-ից։
Բուքքրոսինգ (անգլ. bookcrossing-գրքապտույտ), գրքերի ազատման գործընթաց է։ Մարդը՝ գիրքը կարդալուց հետո, թողնում է («ազատում է») այն հասարակական վայրում (զբոսայգի, սրճարան, մետրոյի կայարան և այլն), որպեսզի մեկ այլ անծանոթ մարդ հնարավորություն ունենա գտնել և կարդալ այդ գիրքը։ Գտնողը իր հերթին պետք է կրկնի գործընթացը։ Գրքերի «ճամփորդությանը» հետևելը իրականանում է ինտերնետում հատուկ կայքերի օգնությամբ։


=== Պատմություն ===
Բուքքրոսսինգի գաղափարը առաջարկել է ինտերնետ-տեխնոլոգիաների մասնագետ՝ Ռոն Հորնբեկերը 2001 թվականի մայիսին։ Սկզբի համար նա թողել է 20 գիրք բացատրական գրառումներով իր հյուրանոցում։ Կես տարի անց իր կայքը մոտ 300 ակտիվ օգտվողներ ուներ, ովքեր «ազատում էին» գրքեր և ներգրավում նոր մասնակիցներ։


=== Բուքքրոսսինգը Հայաստանում ===
Հայաստանում այս շարժումը սկիզբ է առել 2011 թվականի հունիսի 1-ին ԵՊԲՀ-ի ուսանողներ՝ Արման Ղազարյանի և Ինեսսա Սաղեյանի շնորհիվ։ Կարճ ժամանակահատվածում մեծ տարածում է գտել, միավորելով գրքասեր հասարակությանը։ Ֆեյսբուքում ստեղծված BookCrossing Armenia էջը մի քանի ամսվա ընթացքում ձեռք բերեց հարյուրավոր հետևորդներ, որոնք ակտիվ հետևում են «ճամփորդող» գրքերի պատմությանը և ցանկանալով կիսվել՝ դարձնում բուքքրոսսինգի մասնակից իրենց սիրելի գրքերը։
Հուլիսի 3-ին տեղի ունեցավ BookCrossing Armenia շարժման առաջին միջոցառումը, որը կրում էր «Կիրակի օրը իմ սիրած գիրքը կնվիրեմ ՔԵԶ» խորագիրը։ Միջոցառման ընթացքում բուքքրոսսերները փոխանակվում էին գրքերով, որոնք ընթերցելուց հերո ուղարկեցին «ճամփորդության»։ Հոկտեմբերի 2-ին տեղի կունենա երկրորդ միջոցառումը, որը իր մասշտաբներով կգերազանցի նախորդին։


=== Բուքքրոսսինգը այլ երկրներում ===
Ամենամեծ տարածումը բուքքրոսսինգը գտել է Իտալիայում, որտեղ իր մասնակցությունն են ունենում լուրջ կազմակերպություններ։ Օրինակ Ֆլորենցիայի կառավարությունը շարժմանը նվիրել է 4000 գիրք, որոնք ցրվել էին քաղաքի շուկաներում և քաղաքապետարանի շենքում։
Ջեննարո Կապուանոի շնորհիվ բուքքրոսսինգը ներխուժեց Ֆրանսիա։ Օֆիցիալ սկսել է գործել 2003 թվականից Փարիզի գրքի Սրահում։ Տարածվել է 2000 գիրք։
Բուքքրոսսինգը Ռուսաստանում հայտնվեց 2004 թվականին www.bookcrossing.ru կայքի ստեղծման հետ միարժամանակ։ Ակտրվ մասնակցություն ունեն հետևյալ երկրները. Մոսկվա, Սանկտ-Պետերբուրգ, Նովոսիբիրսկ և այլն։


=== Ինչպես Հայաստանում գիրքը դարձնել բուքքրոսսինգի մասնակից ===
Գիրքը «ճանապարհորդության» ուղարկելուց առաջ գրանցեք այն Ֆեյսբուքի BookCrossing Armenia էջում, տեղադրելով նկարը, կարճ բովանդակությունը, ցանկության դեպքում թողնելու վայրը
BookCrossing Armenia-ի ընկեր-սրճարաններից (օրինակ ArtBridge Bookstore Cafe, Il Solo Gelato) վերցնում եք տարբերանշանը, գրությունները և փակցնում գրքին
Նախապատրաստված գիրքը թողնում եք այն հասարակական վայրում, որտեղ կցանկանաք (զբոսայգի, սրճարան, մետրոյի կայարան և այլն)


=== Արտաքին հղումներ ===
BookCrossing Armenia Ֆեյսբուք
Bookcrossing շարժումը Հայաստանում
Գրքապտույտ. Երևանը միացավ BookCrossing հասարակական շարժմանը Archived 2014-06-14 at the Wayback Machine.